Olympyske Winterspullen 1976

De Olympyske Winterspullen 1976, ek wol de XIIe Olympiade neamd, waarden yn 1976 yn Innsbruck, Eastenryk hâlden. Dat wie fan 4 oant en mei 15 febrewaris. De Spullen wiene eins oarspronklik oan Denver, yn 'e Feriene Steaten, ferjûn, mar dy stêd loek him yn 1972 werom. Innsbruck, dêr't in protte akkomodaasjes fan 'e Olympyske Winterspullen 1964 werbrûkt wurde koene, sprong doe yn it gat.

 Akkommodaasjes 
AkkommodaasjeSport (en)Kapasiteit Axamer Lizum  Alpineskyen Net neamd. Bergiselschanze  Skânsspringen Net neamd. Eisschnellaufbahn  Reedriden 7,000 Kominierte Kunsteisbahn für Bob-Rodel Igls  Bobslydzjen, Rodeljen Net neamd. Messehalle  Iishockey Net neamd. Olympiahalle  Keunstriden, Iishockey Net neamd. Patscherkofel  Alpineskyen Net neamd. Seefeld  Biatlon, Skyrinnen, Noardske kombinaasje (skânsspringen) Net neamd.
 Sporten 
Op de Spullen fan 1976 stiene seis sporten op it programma en 37 ûnderdielen ferdield oer 10 dissiplines.


 Medaljes 

 Medaljespegel 
 1  Sowjetuny    13  6  8  27 2  East-Dútslân    7  5  7  19 3  Feriene Steaten    3  3  4  10 4  Noarwegen    3  3  1  7 5  West-Dútslân    2  5  3  10 6  Finlân    2  4  1  7 7  Eastenryk    2  2  2  6 8  Switserlân    1  3  1  5 9  Nederlân    1  2  3  6 10  Itaalje    1  2  1  4

 Dielnimmende lannen 
Sânentritich lannen diene mei oan de Spullen. Andorra en San Marino makken harren debút. Sily, Yslân en Turkije makken harren rentree. Yn ferliking mei fjouwer jier lyn ûntbrutsen de Filipinen, Mongoalje en Noard-Korea.

Taiwan die foar it lêst ûnder dy namme en mei de read-blauwe flagge mei oan de Spullen. Under druk fan de ynternasjonale mienskip moast it tenei meidwaan as Sineesk Taipei en in spesjale Olympyske flagge fiere. 

 Sjoch ek 
 Paralympyske Winterspullen 1976

 Keppeling om utens 
 De webstee fan NOC*NSF oer de Winterspullen fan 1976


1976
Kategory:Barren yn 1976
Kategory:Innsbruck
Kategory:Skiednis fan Eastenryk
Kategory:Sportevenemint yn Eastenryk